พม่า จัดแข่งมาราธอนนานาชาติครั้งแรกในประวัติศาสตร์
การเเข่งขันวิ่งมาราธอนในครั้งนี้ ระยะทาง 42 กิโลเมตร จัดขึ้นที่เมืองย่างกุ้ง โดยมีนักวิ่งมาราธอน จากทั่วโลกเข้าร่วมการเเข่งขันกว่า 1000 ชีวิต ซึ่งในครั้งนี้เจ้าภาพได้ใช้บริเวณ สวนสาะรณะใกล้เจดีย์ ชเวดากอง เป็นจุดสตาร์ท เเละเป็น โจเซป กีตัว คาริอูคิ ปอดเหล็กจากเคนย่า ที่คว้าเเชมป์ไปครอง หลังวิ่งเข้าเส้นชัยเป็นคนเเรก ด้วยเวลา 2 ชั่วโมง 19.13 นาที ส่วน ฝ่ายหญิง เเชมป์ตกเป็นของ มีมี อาเย ปอดเหล็กเจ้าถิ่น ด้วยเวลา 2 ชั่วโมง 46.07 นาที ซึ่งทั้งคู่รับเงินรางวัลไปครองคนละ 2500 ร้อยเหรียญสหรัฐ หรือประมาณ 75000 บาทโดยเชลลี่ นักวิ่งชาวจีน เเสดงความเห็นไว้อย่างน่าสนใจว่า การจัดการเเข่งขันในครั้งนี้ เป็นสิ่งที่พม่า พยายามส่งสัญญาณให้ประชาคมโลกได้รับรู้ถึงความเปลี่ยนเเปลงที่เกิดขึ้นภายในประเทศ จึงเป็นที่จับตามองของชาวโลกที่ให้ความสำคัญกับการเปิดประเทศของพม่า เช่นเดียวกับตัวเธอที่รู้สึกตื่นเต้นที่ได้สัมผัสประสบการณือันยอดเยี่ยมในการลงเเข่งรายการนี้ นับเป็นครั้งเเรกในประวัติศาสตร์ที่พม่าได้จัดวิ่งมาราธอนรายการระดับนานาชาติ ส่งผลให้ ตลอดระยะทางมีชาวบ้าน คอยส่งเสียงเชียร์ให้กำลังใจนักกีฬากันอย่างสนุกสนาน
 พม่าจัดการเเข่งขันวิ่งมาราธอน ระดับนานาชาติเป็นครั้งเเรกในประวัติศาสตร์ของประเทศ
นานาชาติ,พม่า,มาราธอน